Ново село (община)

Община Ново село се намира в Северозападна България и е една от съставните общини на Област Видин. Общинският център е Ново село.

География

Географско положение, граници, големина 
Общината е разположена в северната част на Област Видин. С площта си от 109,487 km2 заема последното 11-о място сред общините на областта, което съставлява 3,58% от територията на областта. Границите ѝ са следните:
 на север и североизток – Румъния;
 на юг – община Видин;
 на запад – община Брегово.

Релеф, води 
Релефът на общината е равнинен, а в южната част слабо хълмист. Около 2/3 от територията ѝ се заема от обширната и равна Бреговско-Новоселска низина разположена покрай брега на река Дунав. В нея, югоизточно от село Ясен, на брега на реката е най-ниската ѝ точка – 28 m н.в. Южната част е заета от ниските Винаровски възвишения с максимална височина връх Гладни връх (222 m), разположен северозападно от село Винарово.

Основната водна артерия е река Дунав, която в пределите на общината протича на протежение от 16 km (от km 821 до km 837, километрите се отчитата от устието на реката). Цялата Бреговско-Новоселска низина е набраздена от множество напоителни канали, изградени за напояване на земеделските земи.

Населени места 
Общината има 5 населени места с общо население 2375 жители според преброяването от 7 септември 2021 г.

Административно-териториални промени 
 МЗ № 746/обн. 21.03.1939 г. – преименува с. Чунгуруз на с. Винарово.

Население

Население по възраст

Етнически състав 

По етническа група от общо 2930 самоопределили се (към 2011 година):
 българи: 2834
 цигани: 70
 други: 19
 неопределени: 0

Политика

Общински кметове 
 2019 – Георги Герасимов Стоенелов (независим) печели на втори тур с 49,84% срещу Борислав Тошев Крумов (независим) с 48,96%.
 2015 – Георги Герасимов Стоенелов (независим) печели на втори тур с 56,31% срещу Лидия Йосифова Микова от местна коалиция „Надежда“ (БДЦ, РБ, НФСБ, НДСВ) с 43,69%.
 2011 – Георги Герасимов Стоенелов (независим) печели на първи тур с 53,55% срещу Благуна Евтимова Николова от коалиция „ГЛАС“ (НДСВ и АТАКА) с 35,19%.
 2007 – Георги Герасимов Стоенелов (независим) печели на втори тур с 51,50% срещу Антоанетка Евстатиева Станева от БСП и ЗСАС с 48,50%.
 2003 – Антоанетка Евстатиева Станева БСП и ЗСАС печели на първи тур с 54% срещу Сашка Божкова Бизеранова-Стоянова СДС с 33%.
 1999 – Антоанетка Евстатиева Станева БСП.
 1995 – Антоанетка Евстатиева Станева БСП.

Общински съвет 

2019

 1. Анжела Параскевова Борисова (ГЕРБ)
 2. Венислав Методиев Ангелов (ВЪЗРАЖДАНЕ)
 3. Владимир Георгиев Петров (ГЕРБ)
 4. Георги Максимов Керанов (ГЕРБ)
 5. Димитър Иванов Тодоров (ГЕРБ)
 6. Добромира Дамянова Димчева (БСП)
 7. Елеонора Бориславова Бондова (БСП)
 8. Иван Борисов Базов (ВЪЗРАЖДАНЕ)
 9. Иво Методиев Вергилов - Председател (независим)
 10. Лъчезар Асенов Кръстев (ВМРО - БНД)
 11. Борислав Станиславов Николов (ГЕРБ)

2015

 1. Георги Максимов Керанов (независим) – председател
 2. Наталия Емилова Тодорова (ГЕРБ)
 3. Анжела Параскевова Борисова (ГЕРБ)
 4. Цветелин Николаев Климентов (ГЕРБ)
 5. Владимир Георгиев Петров (ГЕРБ)
 6. Лидия Йосифова Микова (Местна коалиция „Надежда“)
 7. Благуна Евтимова Николова (Местна коалиция „Надежда“)
 8. Горчо Божков Марков (Местна коалиция „Надежда“)
 9. Антоанетка Евстатиева Станева (БСП)
 10. Павел Крумов Маринов (БСП)
 11. Авакум Благоев Бондов (БСП)

2011

 1. Георги Максимов Керанов (РЗС) – председател
 2. Десислава Димитрова Станева (РЗС)
 3. Наташа Петкова Борисова (БСП)
 4. Горанка Тодорова Николова (БСП)
 5. Сенофим Емануилов Цветанов (БСП)
 6. Любка Иванова Ангелова (БСП)
 7. Жана Кирилова Илиева (БСП)
 8. Благуна Евтимова Николова (Коалиция „ГЛАС“)
 9. Лъчезар Асенов Кръстев (Коалиция „ГЛАС“)
 10. Зиновия Спасова Георгиева (Коалиция „ГЛАС“)
 11. Огнян Витанов Димитров (Коалиция „ГЛАС“)

Транспорт 
През общината преминава частично участък от 17,2 km от Републикански път III-122 (от km 14,3 до km 31,5) от Републиканската пътна мрежа на България.

Топографска карта

Бележки

Източници

Външни препратки 
 Анализ на икономическото и социално състояние на община Ново село – на сайта на областната администрация
 Официален сайт на община Ново село